**Ministru kabineta rīkojuma projekta**

**“Grozījums Ministru kabineta 2011. gada 14. septembra rīkojumā Nr.452 “Par Latvijas Republikas pilnvarotajiem robežas pārstāvjiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu netiek aizpildīts.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republikas valsts robežas likuma 7.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Latvijas Republikas valsts robežas likuma 7. pantu, lai īstenotu Latvijas Republikai paredzētās funkcijas, kas noteiktas saskaņā ar starptautiskajiem līgumiem, kuri noslēgti ar kaimiņvalstīm, Ministru kabinets darbībai konkrētos valsts robežas posmos no robežsargu vidus ieceļ Latvijas Republikas pilnvarotos robežas pārstāvjus un viņu vietniekus, ja to iecelšana ir paredzēta attiecīgajā starptautiskajā līgumā.Saskaņā ar 1994.gada 31.augusta starptautiskā līguma "Latvijas Republikas Valdības un Igaunijas Republikas Valdības vienošanās par Pilnvaroto robežas pārstāvju darbību" (turpmāk – Līgums) 1. pantu Latvijas Republikas Valdība un Igaunijas Republikas Valdība nozīmē uz Latvijas - Igaunijas robežas pa vienam Pilnvarotajam robežas pārstāvim (turpmāk tekstā – Pārstāvis) un nepieciešamo skaitu viņa vietnieku īstenojot Līguma 4. pantā noteikto, t.i. lai uzturētu kārtību uz Latvijas - Igaunijas robežas un novērstu robežincidentus. Ar Ministru kabineta 2011. gada 14. septembra rīkojumu Nr. 452 “Par Latvijas Republikas pilnvarotajiem robežas pārstāvjiem” (turpmāk – Rīkojums Nr. 452), Ministru kabinets no robežsargu vidus iecēla Latvijas pārstāvjus un viņu vietniekus.Rīkojuma Nr. 452 1.6.1. apakšpunkts paredz Pārstāvi un šo noteikumu 1.5.2. apakšpunkts paredz vienu Pārstāvja vietnieku.No Rīkojuma Nr. 452 pieņemšanas ir pagājuši astoņi gadi, šajā laika posmā Valsts robežsardzei ir attīstījies Pārstāvja institūts. Taču tajā tika konstatēts trūkums, t.i. nepietiekams Pārstāvja vietnieku skaits. Saskaņā ar Līguma 1. pantu Pārstāvja vietnieku skaitam ir jābūt pietiekošam, lai nodrošinātu Līguma 4. pantā noteikto, līdz ar to, Pārstāvim, papildus, nepieciešams iecelt Pārstāvja vietniekus - Valsts robežsardzes Rīgas pārvaldes priekšnieka vietnieku (Kriminālizmeklēšanas dienesta priekšnieku) Ojāru Kārkliņu un Valsts robežsardzes Viļakas pārvaldes priekšnieka vietnieku (robežkontroles un imigrācijas jautājumos) Mareku Ļahnoviču.Papildus tika precizēts Pārstāvja Vara Pētersona amats, jo Varis Pētersons ir pārcelts Valsts robežsardzes Viļakas pārvaldes priekšnieka amatā. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija (Valsts robežsardze) |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
|  |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija (Valsts robežsardze) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jauna institūciju izveide un netiks likvidētas vai reorganizētas esošās institūcijas |
| 3. | Cita informācija | Nav |

Ministru prezidents  A.K.Kariņš

Iekšlietu ministrs   S. Ģirģens

K.Žegoda, 67075748

Katazina.Zegoda@rs.gov.lv